CELEX: 62014TN0732
Language: fi
Date: 2014-10-23 00:00:00
Title: Asia T-732/14: Kanne 23.10.2014 – Sberbank of Russia v. neuvosto

19.1.2015   
            
            
               FI
            
            
               Euroopan unionin virallinen lehti
            
            
               C 16/41
            
         
      Kanne 23.10.2014 – Sberbank of Russia v. neuvosto
      (Asia T-732/14)
      (2015/C 016/65)
      Oikeudenkäyntikieli: englanti
      
         Asianosaiset
      
      
         Kantaja: Sberbank of Russia (Moskova, Venäjä) (edustajat: D. Rose, QC, barrister M. Lester, solicitor P. Crowther ja solicitor J. Fearns)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 31.7.2014 annetun neuvoston päätöksen 2014/512/YUTP, 31.7.2014 annetun neuvoston asetuksen (EU) N:o 833/2014, 8.9.2014 annetun neuvoston päätöksen 2014/659/YUTP ja 8.9.2014 annetun neuvoston asetuksen (EU) N:o 960/2014 siltä osin kuin ne koskevat kantajaa
               
            
                  —
               
               
                  toteamaan lainvastaisiksi kannekirjelmän 52 kohdassa tiivistetysti esitetyt säännökset
               
            
                  —
               
               
                  velvoittamaan neuvosto korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan neuvosto teki ilmeisen virheen katsoessaan, että jokin kriteeri kantajan sisällyttämiseksi niiden henkilöiden, yhteisöjen ja elinten luetteloon, joihin sovelletaan rajoittavia toimenpiteitä Ukrainan tilannetta horjuttavien Venäjän toimien vuoksi, täyttyi tämän osalta. Kantaja väittää, että se ei täytä luetteloon sisällyttämistä koskevia kriteereitä ja että neuvosto ylitti näin ollen toimivaltansa sen riidanalaisissa toimenpiteissä luetellessaan.
               
            
                  2)
               
               
                  Toinen kanneperuste, jonka mukaan neuvosto laiminlöi velvollisuutensa perustella kantajan luetteloon sisällyttäminen, koska se ei perustellut riittävästi sitä, miksi se sisällytti kantajan riidanalaisiin toimenpiteisiin.
               
            
                  3)
               
               
                  Kolmas kanneperuste, jonka mukaan neuvosto ei taannut kantajan puolustautumisoikeuksia ja oikeutta tehokkaaseen tuomioistuinvalvontaan, koska se ei ilmoittanut kantajalle tämän sisällyttämisestä riidanalaisiin toimenpiteisiin ja koska se ei esittänyt todisteita kantajan niihin sisällyttämisen tukemiseksi.
               
            
                  4)
               
               
                  Neljäs kanneperuste, jonka mukaan kantajan sisällyttämisellä riidanalaisiin toimenpiteisiin rajoitetaan perusteettomasti ja suhteettomasti sen perusoikeuksia sen elinkeinotoiminnan ja maineen suoja mukaan lukien.